CELEX: 62016TA0074
Language: el
Date: 2018-02-08 00:00:00
Title: Υπόθεση T-74/16: Απόφαση του Γενικού Δικαστηρίου της 8ης Φεβρουαρίου 2018 — POA κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Έγγραφα που αφορούν την αίτηση καταχώρισης ονομασίας κατ’ εφαρμογήν του κανονισμού (ΕΕ) 1151/2012 — Έγγραφα προερχόμενα από την Επιτροπή — Έγγραφα προερχόμενα από κράτος μέλος — Άρθρο 4, παράγραφος 5, του κανονισμού 1049/2001 — Άρνηση πρόσβασης — Υποχρέωση αιτιολογήσεως — Εξαίρεση για λόγους προστασίας της διαδικασίας λήψεως αποφάσεων — Εξαίρεση για λόγους προστασίας των δικαστικών διαδικασιών — Έκταση του ελέγχου που ασκεί το θεσμικό όργανο και ο δικαστής της Ένωσης επί των λόγω εναντίωσης που έχει προβάλει το κράτος μέλος]

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/29
            
         Απόφαση του Γενικού Δικαστηρίου της 8ης Φεβρουαρίου 2018 — POA κατά Επιτροπής
   (Υπόθεση T-74/16) (1)
   
   ([Πρόσβαση στα έγγραφα - Κανονισμός (ΕΚ) 1049/2001 - Έγγραφα που αφορούν την αίτηση καταχώρισης ονομασίας κατ’ εφαρμογήν του κανονισμού (ΕΕ) 1151/2012 - Έγγραφα προερχόμενα από την Επιτροπή - Έγγραφα προερχόμενα από κράτος μέλος - Άρθρο 4, παράγραφος 5, του κανονισμού 1049/2001 - Άρνηση πρόσβασης - Υποχρέωση αιτιολογήσεως - Εξαίρεση για λόγους προστασίας της διαδικασίας λήψεως αποφάσεων - Εξαίρεση για λόγους προστασίας των δικαστικών διαδικασιών - Έκταση του ελέγχου που ασκεί το θεσμικό όργανο και ο δικαστής της Ένωσης επί των λόγω εναντίωσης που έχει προβάλει το κράτος μέλος])
   (2018/C 112/37)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Παγκύπριος Οργανισμός Αγελαδοτρόφων (ΠΟΑ) Δημόσια Λτδ (Λάτσια, Κύπρος) (εκπρόσωπος: Ν. Κορογιαννάκης, δικηγόρος)
   
      Καθής: Ευρωπαϊκή Επιτροπή (εκπρόσωποι: J. Baquero Cruz και F. Clotuche-Duvieusart)
   
      Αντικείμενο
   
   Αίτημα βάσει του άρθρου 263 ΣΛΕΕ για την ακύρωση της αποφάσεως Ares(2015) 5632670 του Γενικού Γραμματέα της Επιτροπής, της 7ης Δεκεμβρίου 2015, με την οποία απορρίφθηκε η επιβεβαιωτική αίτηση που υποβλήθηκε από τον προσφεύγοντα με την από 15 Σεπτεμβρίου 2015 επιστολή του, στην οποία ζήτησε, βάσει του Κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), πρόσβαση στα έγγραφα που αφορούσαν, αφενός, την αίτηση CY/PDO/0005/01243 για την καταχώριση προστατευόμενης ονομασίας προέλευσης (ΠΟΠ) «Halloumi», βάσει του κανονισμού (ΕΕ) 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ 2012, L 343, σ. 1), και, αφετέρου, την προγενέστερη αίτηση, υπ’ αριθ. CY/PDO/0005/00766, για την καταχώριση ΠΟΠ «Halloumi».
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Ο Παγκύπριος Οργανισμός Αγελαδοτρόφων (ΠΟΑ) Δημόσια Λτδ φέρει, πέραν των δικαστικών εξόδων του, και τα δικαστικά έξοδα της Ευρωπαϊκής Επιτροπής.
            
         
      (1)  EE C 145 της 25.4.2016.